 Waxa kaloo Madaxweyne-ku-xigeenku fariin u diray bulshada ku dhaqan degaannada laga wado mashruuca biyo-ballaadhinta, waxaannu yidhi; qolada deegaankan waxaan leeyahay aad iyo aad ayaad u mahadsan tihiin, waxanse codsanayaa dhulku wuu innaga fara badan yahay, balse intan dhul mishiin loo xidho maaha ee dhulka waa inaad kordhisaan oo ugu yaraan 50 mitir iyo 50 mitir ama 100 mitir ka dhigtaan, waayo ceelku waa qasnad oo waa wadnihii, haddii dayrkii dabada ku hayo amnigiisu khatar ayuu ku jiraa mustaqbalkana dayr ayaa la samayn doonaa, markaa si aynu u ilaalino ceelka waa in dhul ballaadhan la helaa, biyaha dhulka ku jiraana waa khayraad ummaddu ay wada leedahay, ninna gaar uma laha dadkan meesha Alle wada dhigay faaiido gar ah ayey helayaan, balse biyaha dhulka ku jira ummadda ayaa wada leh, ninna ma sheegan karo, balse dadkaa kala firfircoono ninna waajibkiisu gudanayaa, ninna talada ayuunbaa seegaysa oo wixii ayuu isku dhejinayaa, waanad mahadsan tihiin dhamaantiinba, sida aad ula shaqayseen hayadda hawsha wada, ayuu yidhi Madaxweyne-ku-xigeenku. 